Ֆինանսների նախկին նախարար Գագիկ Խաչատրյանը, որի պաշտոնանկությունը պահանջվում էր տարիներ շարունակ, աշխատանքից ազատվելուց անմիջապես հետո անհետացավ: Ի տարբերություն նման բախտի արժանացած ոմանց, ովքեր պաշտոնը լքելուց հետո շարունակում են ներկայանալ հանրությանը և նույնիսկ կարծիքներ հայտնել, Խաչատրյանին հաջողվեց այնքան անաղմուկ իջնել հատակ, որ երբ ի վերջո վերհիշեցին նրա անփառունակ անձը, արդեն ուշ էր: Պարզվեց, որ նախկին նախարարը հատել է հանրապետության սահմանները և մեկնել անհայտ ուղղությամբ: